ΕΛΛΗΝΙΚΗ ΣΚΑΚΙΣΤΙΚΗ ΟΜΟΣΠΟΝΔΙΑ


Αριθ. Πρωτ.86096 /19.10.2009
ΠΑΝΕΛΛΗΝΙΑ ΑΤΟΜΙΚΑ ΠΡΩΤΑΘΛΗΜΑΤΑ ΕΦΗΒΩΝ-ΝΕΑΝΙΔΩΝ 2010
(ΜΕΧΡΙ 18 ΕΤΩΝ)

1. ΠΡΟΚΗΡΥΞΗ ΑΓΩΝΩΝ 
Η Ελληνική Σκακιστική Ομοσπονδία προκηρύσσει το 13ο Πανελλήνιο Ατομικό  Πρωτάθλημα Εφήβων-Νεανίδων για σκακιστές και σκακίστριες μέχρι 18 ετών που έχουν γεννηθεί από την 1/1/1992 και μετά. 
2. ΠΑΡΟΧΕΣ ΣΕ ΔΙΑΚΡΙΝΟΜΕΝΟΥΣ ΑΘΛΗΤΕΣ

Οι μέχρι σήμερα παροχές σε διακρινόμενους αθλητές σύμφωνα με το άρθρο 26 του Ν.2009/92 παύουν να ισχύουν αφού το συγκεκριμένο άρθρο καταργήθηκε από το νέο αθλητικό νόμο Συγκεκριμένα, ο νέος νόμος 3708/08.10.2008 (ΦΕΚ 210/ΤΕΥΧΟΣ Α’/8.10.2008) προβλέπει στο άρθρο 34  παροχές σε διακρινόμενους αθλητές. Ειδικότερα, στην παρ. 10 υποπεριπτώσεις α,β,γ προβλέπονται παροχές για τους 3 πρώτους νικητές των Πανελλήνιων Πρωταθλημάτων Εφήβων - Νεανίδων μέχρι των 18 ετών .

3. ΣΥΣΤΗΜΑ ΔΙΕΞΑΓΩΓΗΣ ΑΓΩΝΩΝ
Τα πρωταθλήματα θα διεξαχθούν σε δύο φάσεις:

Α. Περιφερειακά Πρωταθλήματα Ενώσεων – Τοπικών Επιτροπών.

Β. Τελικοί Αγώνες.    

Την ευθύνη διοργάνωσης των περιφερειακών πρωταθλημάτων έχουν οι Ενώσεις και οι Τοπικές Επιτροπές. Τα περιφερειακά πρωταθλήματα πρέπει να ολοκληρωθούν μέχρι τις 20 Δεκεμβρίου 2009. Οι Ενώσεις και Τοπικές Επιτροπές είναι επίσης υπεύθυνες για την εξασφάλιση των οικονομικών πόρων καθώς και για το καθορισμό όλων των λεπτομερειών (σύστημα, πρόγραμμα αγώνων, προθεσμίες δηλώσεων συμμετοχής, ορισμός διαιτητών κλπ.) των περιφερειακών πρωταθλημάτων. Οι αντίστοιχες προκηρύξεις θα πρέπει να αποστέλλονται στην ΕΣΟ πριν την έναρξη των περιφερειακών πρωταθλημάτων.
Οι σκακιστές και σκακίστριες συμμετέχουν υποχρεωτικά στο πρωτάθλημα της Ένωσης ή της Τοπικής Επιτροπής στην οποία ανήκει το σωματείο τους. Ειδικά για τις παρακάτω περιπτώσεις ισχύουν τα εξής (απόφαση ΔΣ ΕΣΟ 21.10.2006):

Σκακιστές και σκακίστριες που έχουν μεταγραφεί με «υποσχετική» θα αγωνίζονται υποχρεωτικά στα προκριματικά των Ενώσεων-ΤΕ που ανήκει το σωματείο από το οποίο προέρχονται και στο οποίο θα επιστρέψουν με τη λήξη της υποσχετικής. 

Σκακιστές και σκακίστριες που μεταγράφηκαν με «ελεύθερη» μεταγραφή θα αγωνίζονται υποχρεωτικά στα προκριματικά της Ένωσης-ΤΕ που ανήκει το νέο τους σωματείο. 

Εξαίρεση στα παραπάνω αποτελεί η περίπτωση αθλητών που μετακομίζουν μόνιμα σε άλλη περιοχή ενώ συνεχίζουν να αγωνίζονται στο παλιό τους σωματείο. Σε αυτή την περίπτωση μπορούν μετά από έγγραφο αίτημά τους να αγωνισθούν στα προκριματικά της Ένωσης-ΤΕ που κατοικούν. 

Διευκρινίζεται ότι αθλητής που αγωνίστηκε στα προκριματικά πρωταθλήματα μίας Ένωσης/Τοπ. Επιτροπής δεν μπορεί να αγωνιστεί στα προκριματικά του ίδιου πρωταθλήματος κάποιας  άλλης περιοχής. Επίσης αθλητής που μεταγράφηκε σε Ένωση/Τ.Επιτροπή που έχει ήδη διεξαγάγει τα προκριματικά της μπορεί να αγωνιστεί στα προκριματικά πρωταθλήματα της Ένωσης/Τ.Επιτροπής που ανήκει το παλιό  του σωματείο.
Για τη συμμετοχή απαιτείται έγκυρο Δελτίο Αθλητικής Ταυτότητας και Υγείας της ΕΣΟ. 

4. ΚΑΤΑΜΕΡΙΣΜΟΣ ΘΕΣΕΩΝ ΠΡΟΚΡΙΣΗΣ

Οι θέσεις πρόκρισης των Ενώσεων και Τοπικών Επιτροπών ορίζονται σύμφωνα με τον επόμενο πίνακα. 

	Α/Α
	ΕΝΩΣΕΙΣ – ΤΟΠΙΚΕΣ ΕΠΙΤΡΟΠΕΣ
	ΣΥΝΟΛΟ

	1
	ΕΝΩΣΗ ΣΚΑΚΙΣΤΙΚΩΝ ΣΩΜΑΤΕΙΩΝ ΝΟΜΟΥ ΑΤΤΙΚΗΣ
	6

	2
	ΕΝΩΣΗ ΣΚΑΚ. ΣΩΜΑΤΕΙΩΝ ΘΕΣΣΑΛΟΝΙΚΗΣ-ΧΑΛΚΙΔΙΚΗΣ
	4

	3
	ΕΝΩΣΗ ΣΚΑΚ. ΣΩΜΑΤΕΙΩΝ ΚΡΗΤΗΣ
	2

	4
	ΕΝΩΣΗ ΣΚΑΚ. ΣΩΜΑΤΕΙΩΝ ΑΝΑΤ. ΜΑΚΕΔΟΝΙΑΣ / ΘΡΑΚΗΣ
	2

	5
	ΕΝΩΣΗ ΣΚΑΚ. ΣΩΜΑΤΕΙΩΝ ΚΕΝΤΡ. & ΔΥΤ. ΜΑΚΕΔΟΝΙΑΣ
	2

	6
	ΕΝΩΣΗ ΣΚΑΚ, ΣΩΜΑΤΕΙΩΝ ΠΕΡΙΦ. ΠΕΛΟΠΟΝΝΗΣΟΥ
	2

	7
	ΕΝΩΣΗ ΣΚΑΚ. ΣΩΜΑΤΕΙΩΝ ΠΕΛΟΠΟΝΝΗΣΟΥ
	2

	8
	Τ.Ε. ΣΚΑΚ. ΣΩΜΑΤΕΙΩΝ ΑΝΑΤΟΛΙΚΗΣ ΣΤΕΡΕΑΣ
	2

	9
	Τ.Ε. ΣΚΑΚ. ΣΩΜΑΤΕΙΩΝ ΘΕΣΣΑΛΙΑΣ
	2

	10
	Τ.Ε. ΣΚΑΚ. ΣΩΜΑΤΕΙΩΝ ΑΙΓΑΙΟΥ
	2

	11
	Τ.Ε. ΣΚΑΚ. ΣΩΜΑΤΕΙΩΝ ΔΥΤΙΚΗΣ ΕΛΛΑΔΑΣ
	2

	
	ΣΥΝΟΛΟ
	28


Κάθε ένωση ή Τοπική Επιτροπή μπορεί να επιμερίσει τις θέσεις πρόκρισης σύμφωνα με τις αγωνιστικές της ανάγκες ή να μεταφέρει τις θέσεις πρόκρισης που δεν χρησιμοποιεί στα υπόλοιπα ατομικά πρωταθλήματα νεανικών κατηγοριών (8,10,12,14 και 16 ετών) του 2010 με τους εξής περιορισμούς: Η ΕΣΣΝΑ και η ΕΣΣΘ-Χ θα πρέπει να προκρίνουν, έκαστη, τουλάχιστον ΕΝΑΝ από την κατηγορία των αγοριών και ΜΙΑ από την κατηγορία των κοριτσιών στα πανελλήνια πρωταθλήματα μέχρι 18 ετών. Οι υπόλοιπες ενώσεις και Τοπικές επιτροπές θα πρέπει να προκρίνουν ΕΝΑ αγόρι ή ΕΝΑ κορίτσι για τα ίδια πρωταθλήματα.
Απευθείας πρόκριση δικαιούνται οι πρωταθλητές και πρωταθλήτριες των αντίστοιχων πανελλήνιων πρωταθλημάτων του 2009 στην ίδια κατηγορία εφόσον το επιτρέπει το όριο ηλικίας. Αλλά και οι πρωταθλητές και πρωταθλήτριες των πανελλήνιων πρωταθλημάτων παίδων – κορασίδων μέχρι 16 χρόνων του 2009 που λόγω ηλικίας δεν μπορούν να αγωνισθούν στα πρωταθλήματα παίδων – κορασίδων του 2010. Σε περίπτωση μη συμμετοχής των πρωταθλητών ή πρωταθλητριών του 2009 λόγω άρνησης ή λόγω ορίου ηλικίας οι θέσεις θα περιέρχονται στις Ενώσεις και στις Τοπικές Επιτροπές στις οποίες ανήκαν οι συγκεκριμένοι πρωταθλητές και πρωταθλήτριες κατά το έτος 2009. Το σύνολο των θέσεων των πρωταθλητών και πρωταθλητριών 2009 μπορεί να είναι 2 + 2.

Το γενικό σύνολο των προκρινόμενων από όλες τις θέσεις μπορεί να είναι 32.
5. ΤΕΛΙΚΟΙ ΑΓΩΝΕΣ - ΣΥΝΔΙΟΡΓΑΝΩΤΕΣ

Οι τελικοί αγώνες θα διεξαχθούν στο Περιστέρι και οι λεπτομέρειες Θα καθορισθούν με συμπληρωματική προκήρυξη. 
6. ΔΗΛΩΣΕΙΣ ΣΥΜΜΕΤΟΧΗΣ

Οι Ενώσεις & Τοπικές Επιτροπές πρέπει ΥΠΟΧΡΕΩΤΙΚΑ να δηλώσουν τη συμμετοχή όλων των σκακιστών και σκακιστριών της περιοχής τους μέχρι και τη Δευτέρα 21 Δεκεμβρίου 2009 στη Γραμματεία της ΕΣΟ με παράλληλη κοινοποίηση στους συν-διοργανωτές (αν υπάρχουν). Στο έντυπο  δήλωσης συμμετοχής θα πρέπει να συμπεριληφθούν, α) οι σκακιστές και σκακίστριες που προκρίθηκαν από τα πρωταθλήματα των περιοχών τους, β) οι σκακιστές και σκακίστριες που δικαιούνται απευθείας συμμετοχή στους τελικούς αγώνες και γ) όσοι άλλοι επιθυμούν να συμμετάσχουν και γίνουν δεκτοί, με την υποχρέωση να καταβάλουν στην Γραμματεία της ΕΣΟ ή στο λογαριασμό ταμιευτηρίου Αριθ. 080/480580-13 που τηρείται στην Εθνική Τράπεζα, παράβολο 30 Euro εφόσον έχουν αγωνιστεί στους προκριματικούς ή παράβολο 60 Euro εφόσον δεν αγωνίσθηκαν σε αυτούς. Οι ενδιαφερόμενοι θα πρέπει να στείλουν στην ΕΣΟ αντίγραφο της σχετικής κατάθεσης απ΄ όπου θα προκύπτουν τα ονόματα των αγωνιζομένων. ΔΕΝ ΘΑ ΔΟΘΕΙ ΠΑΡΑΤΑΣΗ στην προθεσμία υποβολής των δηλώσεων συμμετοχής.

Οι Ενώσεις και Τοπικές Επιτροπές μαζί με τη δήλωση συμμετοχής των παραπάνω αθλητών υποχρεούνται να στείλουν μέχρι τις 21-12-2009 τα αποτελέσματα των περιφερειακών προκριματικών πρωταθλημάτων της περιοχής τους. Η μη έγκαιρη αποστολή των αποτελεσμάτων καθιστά άκυρη τη δήλωση συμμετοχής των αθλητών.
7. ΣΥΣΤΗΜΑ ΤΕΛΙΚΩΝ ΑΓΩΝΩΝ

Το σύστημα των τελικών αγώνων θα ορισθεί με βάση των αριθμό συμμετοχών και σύμφωνα με τον παρακάτω πίνακα:

	ΣΥΜΜΕΤΟΧΕΣ
	ΣΥΣΤΗΜΑ ΑΓΩΝΩΝ

	2
	Ματς 4 Παρτίδων

	3-4
	Κυκλικό σύστημα (πουλ) διπλών παρτίδων

	5-10
	Κυκλικό σύστημα (πουλ) 

	11-19
	Ελβετικό 7 γύρων

	≥20
	Ελβετικό 9 γύρων


Υπενθυμίζεται ότι, σύμφωνα με την ισχύουσα γενική οδηγία της ΚΕΔ (αρ. 03/2009),  ο αρχικός κατάλογος κατάταξης των συμμετεχόντων για τις ανάγκες της κλήρωσης, γίνεται με πρώτο κριτήριο το διεθνές ΕΛΟ – τίτλο και με δεύτερο κριτήριο το Εθνικό ΕΛΟ – τίτλο και στην συνέχεια αλφαβητικά με λατινικούς χαρακτήρες.

8. ΧΡΟΝΟΣ ΣΚΕΨΗΣ

Οι αγώνες θα διεξαχθούν με ηλεκτρονικά χρονόμετρα και χρόνο σκέψης, για κάθε παίκτη, 90 λεπτά για τις πρώτες 40 κινήσεις και ακόμη 30 λεπτά μέχρι την ολοκλήρωση της παρτίδας. Επιπλέον, από την πρώτη κίνηση και για κάθε κίνηση που ολοκληρώνει ο παίκτης, παίρνει ακόμη μισό λεπτό (30”) χρόνου σκέψης.

Η καταγραφή των κινήσεων είναι υποχρεωτική σε όλη τη διάρκεια της παρτίδας.

Σκακιστής – σκακίστρια, που δεν έχει προσέλθει για να αγωνιστεί μετά την πάροδο 30 λεπτών από την έναρξη των αγώνων, μηδενίζεται. (άρθρο 6.6 FIDE Laws of Chess).   

9. ΔΙΕΥΘΥΝΤΗΣ ΑΓΩΝΩΝ – ΔΙΑΙΤΗΤΕΣ ΑΓΩΝΩΝ ΤΕΛΙΚΗΣ ΦΑΣΗΣ 

Ο Διευθυντής Αγώνων θα ορισθεί από το ΔΣ της ΕΣΟ και οι διαιτητές από την Κ.Ε.Δ.

10. ΑΡΣΗ ΙΣΟΒΑΘΜΙΑΣ  

Σε περίπτωση ισοβαθμίας ακολουθούνται κριτήρια που προβλέπονται από τον Κανονισμό Αγώνων.  Συγκεκριμένα, όλες οι θέσεις καθορίζονται σύμφωνα με τα ακόλουθα κριτήρια  άρσης ισοβαθμίας:

Για ελβετικό σύστημα

α) Αποτέλεσμα του τουρνουά των ισοβάθμων (εάν έχουν παίξει όλοι μεταξύ τους).
β) Άθροισμα προοδευτικής βαθμολογίας (και τα κριτήρια άρσης της).
γ) Το κριτήριο Μπούχολτζ (βαθμοί αντιπάλων)
δ) Το κριτήριο Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).
Για κυκλικό σύστημα (round robin)

α) Το σύστημα Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).

β) Αριθμός νικών (προηγείται ο σκακιστής-τρια με τις περισσότερες νίκες).

γ) Κατάταξη βαθμών του τουρνουά μεταξύ των ισόβαθμων.
Αν μετά την εφαρμογή των παραπάνω κριτηρίων για κυκλικό σύστημα, η ισοβαθμία στην 1η θέση διατηρείται, τότε για την ανάδειξη του πρωταθλητή-τριας θα γίνει διπλός αγώνας μπαράζ  (τα χρώματα καθορίζονται με κλήρωση), με χρόνο σκέψης 5 λεπτά και επαύξηση 3 δευτερολέπτων ανά κίνηση για κάθε σκακιστή. 

Σε περίπτωση ισόπαλου αποτελέσματος θα διεξαχθεί αγώνας «ξαφνικού θανάτου», κατά τα πρότυπα των κανονισμών που ισχύουν για το παγκόσμιο κύπελλο της FIDE, με χρόνο σκέψης 5 λεπτά για τα λευκά και 4 λεπτά για τα μαύρα. Μετά την 60η κίνηση υπάρχει επαύξηση 3 δευτερόλεπτα ανά κίνηση για κάθε σκακιστή. Ο καθορισμός του χρώματος (λευκά ή μαύρα) γίνεται με κλήρωση (ο νικητής της κλήρωσης επιλέγει χρώμα). 

11. ΑΝΑΒΟΛΕΣ

Σύμφωνα με το άρθρο 1.25 του Κανονισμού Αγώνων, δεν επιτρέπεται, καταρχήν, η αναβολή αγώνων ή η συνέχεια μιας παρτίδας που διακόπηκε. Το αρχικό πρόγραμμα των αγώνων πρέπει να τηρείται. Εξαιρέσεις μπορεί να γίνουν σε ειδικές περιπτώσεις, ύστερα από έγκαιρη αίτηση του ενδιαφερόμενου και αιτιολογημένη απόφαση του διευθυντή αγώνων. Οι ειδικές περιπτώσεις μπορεί να περιλαμβάνουν ασθένεια οπωσδήποτε διαπιστωμένη από διαπιστευμένο γιατρό των αγώνων, αντικειμενική αδυναμία μετάβασης στο χώρο διεξαγωγής κ.α. Στα οξέα γενικά νοσήματα που δεν χρειάζονται νοσοκομειακή περίθαλψη, αρκεί η πιστοποίηση από ιδιώτη γιατρό με τη σύμφωνη γνώμη του γιατρού της ΕΣΟ και σε περίπτωση διαφωνίας των δύο γιατρών η βεβαίωση δευτεροβάθμιου οργάνου, όπως είναι οι Υγειονομικές Επιτροπές, Κρατικά και Πανεπιστημιακά Νοσοκομεία. Για τους περιφερειακούς αγώνες μπορεί να ορίζεται διαπιστευμένος γιατρός. Τις σχετικές αλλαγές στο Πρόγραμμα ανακοινώνει ο διευθυντής αγώνων και η απόφαση του θεωρείται τελεσίδικη.

12. ΕΝΣΤΑΣΕΙΣ 

Υποβάλλονται έως και 30 λεπτά μετά τη λήξη του γύρου. Αν το πρόγραμμα προβλέπει δύο αγωνιστικές την ίδια μέρα τότε ή ένσταση ασκείται μέσα σε 15 λεπτά από τη λήξη της υπόψη παρτίδας. Υπεύθυνη για την εκδίκαση της ένστασης είναι η Επιτροπή Ενστάσεων των αγώνων που θα ορίσει το ΔΣ της ΕΣΟ. 

Το παράβολο ορίζεται στα 90 € και μπορεί να κατατεθεί στο διευθυντή ή στον επικεφαλής διαιτητή των αγώνων.

13. ΠΡΟΓΡΑΜΜΑ ΑΓΩΝΩΝ ΤΕΛΙΚΗΣ ΦΑΣΗΣ
Οι αγώνες θα διεξαχθούν σύμφωνα με το παρακάτω πρόγραμμα:

	Παρασκευή
01 Ιανουαρίου
2010
	Άφιξη συμμετεχόντων
	

	Σάββατο
02 Ιανουαρίου
2010
	Κληρώσεις
	14:30

	Σάββατο
02 Ιανουαρίου
2010
	Τελετή Έναρξης
	16:00

	Σάββατο
02 Ιανουαρίου
2010
	1ος Γύρος
	16:30

	Κυριακή
03 Ιανουαρίου
2010
	2ος Γύρος
	09:30

	Κυριακή
03 Ιανουαρίου
2010
	3ος Γύρος
	16:30

	Δευτέρα
04 Ιανουαρίου
2010
	4ος Γύρος
	16:30

	Τρίτη
05 Ιανουαρίου
2010
	5ος Γύρος
	09:30

	Τρίτη
05 Ιανουαρίου
2010
	6ος Γύρος
	16:30

	Τετάρτη
06 Ιανουαρίου
2010
	7ος Γύρος
	16:30

	Πέμπτη
07 Ιανουαρίου
2010
	8ος Γύρος
	16:30

	Παρασκευή
08 Ιανουαρίου
2010
	9ος Γύρος
	09:30

	Παρασκευή
08 Ιανουαρίου
2010
	Τελετή Λήξης – Αναχώρηση συμμετεχόντων
	15:30


14. ΓΕΝΙΚΑ
Για κάθε ζήτημα που δεν προβλέπεται από αυτή την Προκήρυξη ή από τους κανονισμούς της FIDE και της ΕΣΟ, αρμόδια είναι η διεύθυνση των αγώνων.

	Ο ΠΡΟΕΔΡΟΣ
	
	Ο ΓΕΝ. ΓΡΑΜΜΑΤΕΑΣ

